ตาเป็นกุ้งยิงประมาณเดือนที่แล้ว ไปเจาะมาแล้ว แต่ยังมีตุ่มนูนๆ คล้ายแผลเป็น พอจะมีวิธีรักษาให้หายได้ไหมคะ
สวัสดีค่ะ ตากุ้งยิงเป็นภาวะของการติดเชื้อแบคทีเรียที่บริเวณต่อมไขมันตรงเปลือกตา ทำให้ต่อมไขมันปวดบวม ถ้ามีหนองอาจจะต้องได้รับการระบายหนองโดยจักษุแพทย์ ร่วมกับการใช้ยายาปฏิชีวมาป้ายตาหรือรับประทานยาปฏิชีวร่วมด้วยในบางรายที่ดูรุนแรงมากการกรีดระบายหนองทำโดยจักษุแพทย์โดยการกรีดไปตรงต่อมไขมันตรงเปลือกตาที่มีการติดเชื้อและเกิดหนอง โดยมักจะทำในรายที่มีรอยโรคขนาดใหญ๋ ประเมินแล้วว่าการให้ยาปฏิชีวอย่างเดียวอาจจะไม่เพียงพอ โดยหลังการกรีดระบายหนองอาจจะมีรอยแผลหรือตุ่มนูนอยู่ได้ ซึ่งควรจะค่อยๆยุบไปเองได้ภายในประมาณ 1-2 สัปดาห์หากยังมีตุ่มนูนชัดเจน อาจเข้าข่ายกลุ่มแผลเป็นนูนหรือคีลอยด์แต่จริงๆแล้วพบที่ใบหน้าและรอบตาได้ค่อนข้างน้อย หรืออาจเป็นผลข้างเคียงจากการผ่าตัดเช่นรอยแผลเป็น รอยดำหลังการอักเสบ ควรกลับไปพบแพทย์เพื่อตรวจเพิ่มเติม ถ้าตุ่มนูนนี้ยังปวด บวม แดง อาจบ่งบอกว่าการติดเชื้อยังไม่หายขาด ควรจะรีบไปค่ะ เบื้องต้นไม่ไปแกะเกาบริเวณที่เป็นเอง ใช้น้ำเปล่าสะอาดล้างภายนอก